অনীশ শেঠ

অনীশ শেঠ (জন্ম ৫ জানুয়ারী, ১৯৮২) একজন ভারতীয়-আমেরিকান অভিনেত্রী এবং ট্রান্সজেন্ডার কর্মী।

 জীবনী 
অনীশ শেঠের জন্ম হয়েছিল ভারতের মহারাষ্ট্রের পুণেতে। কিন্তু ছোটবেলায় তিনি মার্কিন যুক্তরাষ্ট্রে চলে আসেন। তাঁর বাবা-মা নাট্যকলার প্রতি "খুবই উৎসাহী" ছিলেন, অনীশ ৭ বছর বয়স থেকেই মঞ্চে অভিনয় শুরু করেন এবং অভিনয়ের মাধ্যমে নিজের কর্মজীবন গড়ে তোলার সিদ্ধান্ত নেন। ট্রান্সজেন্ডারদের কথা শুনে, অনীশ বুঝতে পারেন যে তিনিও ট্রান্স এবং এই প্রক্রিয়াটি শুরু করার সিদ্ধান্ত নেন। ২০০৮ সালে অনীশ তাঁর শারীরিক রূপান্তরের প্রক্রিয়ার মধ্যে দিয়ে গিয়েছিলেন। নিজের পরিবারের সাথে কথা বলার পর, তিনি সমর্থন এবং বিরোধিতা উভয়েরই মুখোমুখি হয়েছিলেন। "প্রায় সবাই বলেছিল যে তারা অবাক হয়নি। আমি কিছু সম্পর্কের ক্ষেত্রে কিছুটা ক্ষতির সম্মুখীন হয়েছি, তবে এটি কিছু সম্পর্কের শক্তি বৃদ্ধি করেছে। আপনি জানবেন যে জীবন ছোট এবং আপনার এমন লোকদের জন্য সময় নষ্ট করার প্রয়োজন নেই যারা আপনাকে আপনার মতো করে পুরোপুরি গ্রহণ করবে না।" এর পর তিনি 'দ্য ট্রেভর প্রজেক্ট' এবং 'দ্য স্টিগমা প্রজেক্টে' যোগ দিয়ে এলজিবিটিকিউ শিশুদের সাহায্য করার সিদ্ধান্ত নেন।

অনীশ দ্য স্যাফো প্রজেক্টের পরিচালনা পর্ষদে আছেন।

এনবিসি সিটকম আউটসোর্সড -এ কামি সূত্র চরিত্রটি অনীশের প্রথম গুরুত্বপূর্ণ চরিত্রে অভিনয়। কিন্তু এটি বেশিদিন চলেনি। তিনি মাত্র দুটি পর্বে অভিনয় করেছিলেন। এটিকে তিনি নিজের জীবনের একটি গুরুত্বপূর্ণ মোড় বলে মনে করেছিলেন, তিনি বলেছিলেন, "আমি কে তার কারণে আমার নিজেকে সীমাবদ্ধ করে রাখা উচিত নয়"। জেসিকা জোন্স-এর তৃতীয় এবং শেষ মরশুমে অনীশকে গিলিয়ান চরিত্রের জন্য নির্বাচিত করা হয়েছিল। এই প্রকল্পটি অত্যন্ত সফল মার্ভেল সিনেম্যাটিক ইউনিভার্স ফ্র্যাঞ্চাইজির একটি অংশ। তাঁর ট্রান্স চরিত্রটিকে যে বিশেষ কোনও বিষয় হিসেবে দেখানো হয়নি বরং একটি নিয়মিত চরিত্র হিসাবে বিবেচিত হয়েছিল, এটি তাঁর খুব ভালো লেগেছিল। তিনি আরও বলেন, "শোতে [গিলিয়ানের] ট্রান্স হওয়ার কোনও উল্লেখ নেই, বা তার পরিচয়ের চারপাশে কোনও আখ্যান নেই। যা আমি মনে করি দুর্দান্ত কারণ ট্রান্স মানুষ পৃথিবীতে বিদ্যমান এবং গল্প সর্বদা তাদের [ট্রান্স] আখ্যান সম্পর্কে নয়।" একইভাবে, রেড, হোয়াইট অ্যাণ্ড রয়েল ব্লু চলচ্চিত্রে তাঁর চরিত্র অ্যামির ট্রান্স হিসেবে কোনও উল্লেখ নেই।

সম্মাননা

২০১৩ সালের মার্চ মাসে, অ্যাডভোকেট ম্যাগাজিন তাদের ৪০ বছরের কম বয়সী ৪০ ব্যক্তির তালিকায় অনীশ শেঠকে সম্মানিত করে। ২০২০ সালের জানুয়ারিতে এইচআরসি বার্ষিক সমারোহ অনুষ্ঠানে তাঁর সক্রিয়তা এবং প্রচারণার জন্য তাঁকে এইচআরসি ভিজিবিলিটি পুরস্কারে ভূষিত করা হয়।

 চলচ্চিত্রের তালিকা 
বছর শিরোনাম ভূমিকা মন্তব্য ২০১১ আউটসোর্সড কামি সূত্র ২টি পর্ব মাই ইনার টার্ময়েল প্রিয়া স্বল্পদৈর্ঘ্য চলচ্চিত্র ২০১২ আর্বোর সাইপ্রেস স্বল্পদৈর্ঘ্য চলচ্চিত্র ২০১৫ ক্রেভ ম্যাগি টিভি পাইলট; লেখক, প্রযোজক এবং পরিচালকও সেমি-সিক্রেট ভ্যালেরি ডেরাস্পোর্ট ২০১৭ ডিফিকাল্ট পিপল ওয়েন্ডি পর্ব: "সুইট টি" ২০১৮ এ কিড লাইক জ্যাক ডঃ লরেল হেণ্ড্রিক্স হাই মেইনটিন্যান্স অর্ধি পর্ব: "ফ্যাগিন" ২০১৮–১৯ নিউ আমস্টারডাম লীলা ৩টি পর্ব ২০১৯ জেসিকা জোন্স জিলিয়ান ৮টি পর্ব ইনসোমনিয়া ক্যাট মিনিসিরিজ; ২টি পর্ব ২০২০ ফার্স্ট ওয়ান ইন প্রীতি ২০২১ দ্য আদার টু ঋদ্ধিকা কামিনী প্যাটেল পর্ব: "চেজ বিকামস কো-ওনার অফ দ্য নেটস" ২০২২ দ্য ওয়াকিং ডেড জানুয়ারি পর্ব: "রোগ এলিমেন্ট" ২০২৩ ফাউল প্লে জেন স্মিথ / গোয়েন কিণ্ডটেল ২টি পর্ব রেড, হোয়াইট অ্যাণ্ড রয়েল ব্লু অ্যামি গুপ্তা  টিবিএ রেড, হোয়াইট অ্যাণ্ড রয়েল ওয়েডিং চিত্রগ্রহণ

 তথ্যসূত্র 

 বহিঃসংযোগ 




বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:এশীয় বংশোদ্ভূত এলজিবিটিকিউ মার্কিন ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:ভারতীয় বংশোদ্ভূত মার্কিন অভিনেত্রী
বিষয়শ্রেণী:পুণের অভিনেত্রী
বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:১৯৮২-এ জন্ম